Jiezno herbas

Jiezno herbas – Jiezno miesto heraldinis simbolis.

Aprašas 
Raudoname herbinio skydo lauke skrendanti sidabrinė sparnuotos moters figūra su sparnais virš nugaros auksiniais sandalais, su auksine juostele plaukuose, rankose laikanti auksinę ąžuolo šaką su lapais ir gilėmis.

Istorija 
Jieznas istorinio herbo niekada neturėjo. Komisijoje svarstant naujo herbo idėjas buvo nutarta herbe pavaizduoti alegorinę moters figūrą, simbolizuojančią 1919 m. lietuvių pergalę. Raudona skydo spalva heraldikoje reiškia drąsą, narsą, meilę. 

Dailininkas Arvydas Každailis parengė Jiezno miesto herbo etaloną. Jį Heraldikos komisija aprobavo 2002 m. gegužės 29 d.

2002 m. patvirtinti Lietuvos gyvenviečių herbai
Prienų rajono savivaldybės gyvenviečių herbai
Jieznas